གནས་སྟངས་དྲག་ཏུ་ཕྱིན་སོང༌།གནས་ཚུལ་འདི་ཀུན་བྱུང་རྗེས་ལ་ཉག་མཛོ་གཟེངས་བྱ་རྒྱུ་ཙམ་རེད།གལ་ཏེ་ངས་གནས་ཚུལ་འདི་ངན་མཐར་བཀར་ན།གཡོ་སྒྱུ་ཅན་གྱི་མི་ཁ་ཤས་ཀྱིས་མོའི་སྒོར་མོ་རྣམས་ཁ་བླུས་རྒྱག་ངེས་རེད།གྲོང་གསེབ་ནང་རཱང་གྷ་པཱ་ཞེས་པའི་མི་ཞིག་ཡོད།རྒྱུག་མོ་ལོགས་སུ་སྡོད་པའི་སྐབས་སུ་ཁོས་མོ་ལ་སྒོར་མོ་གཡར་རྒྱུའི་རེ་བ་བཏོན་ཞིང༌།མོས་ཀྱང་གཡར་རྒྱུར་ཁས་ལེན་བྱས་ལུགས་ཁོས་བཤད་པ་ངས་གོ་ཐོས་བྱུང༌།དེར་བརྟེན་ངས་རང་གི་བུ་ལ།ཁྱེད་ཀྱི་རྨོ་མོའི་འགྲམ་དུ་སོང་དང་ཁོང་གིས་ཁྱེད་ལ་མངར་ཆ་གནང་ངེས་རེད།ངས་ཁྱེད་ལ་ཤོག་ཅེས་མ་བརྗོད་བར་དུ་ནང་ལ་ལོག་མ་ཡོང་ཞེས་བཤད་པ་ཡིན།ང་ལ་རྩོད་གླེང་འདི་མཇུག་བསྡུ་འདོད་བྱུང་སྟབས་ཐབས་ཤེས་འདི་སྤྱད་པ་ཡིན།ཟེར།